b'\n_START_ARTICLE_\nHerman Niittynen\n_START_PARAGRAPH_\nHerman Niittynen (20. syyskuuta 1870 Korpilahti \xe2\x80\x93 31. elokuuta 1942 Korpilahti) oli suomalainen maanviljelij\xc3\xa4, kunnallisneuvos ja Kansallisen Edistyspuolueen kansanedustaja._NEWLINE_Niittysen vanhemmat olivat maanviljelij\xc3\xa4 Herman L\xc3\xb6nnroth ja Karoliina Tahvonen. H\xc3\xa4n k\xc3\xa4vi kansakoulun ja toimi maanviljelij\xc3\xa4n\xc3\xa4 Korpilahdella vuodesta 1886 alkaen. Niittynen oli Korpilahden s\xc3\xa4\xc3\xa4st\xc3\xb6pankin rahastonhoitajana 1904\xe2\x80\x931919 ja Kansallis-Osake-Pankin Korpilahden haarakonttorin esimiehen\xc3\xa4 1919\xe2\x80\x931925. H\xc3\xa4n sai kunnallisneuvoksen arvonimen 1931._NEWLINE_Niittynen oli kansanedustajana helmi-maaliskuussa 1919 edustaen H\xc3\xa4meen l\xc3\xa4\xc3\xa4nin pohjoista vaalipiiri\xc3\xa4. H\xc3\xa4n tuli eduskuntaan sosialidemokraattien Anni Huotarin tilalle. Niittynen oli Korpilahdella kuntakokouksen varaesimiehen\xc3\xa4 ja kunnallislautakunnan esimiehen\xc3\xa4 sek\xc3\xa4 kuului kunnanvaltuustoon. H\xc3\xa4n kuului MTK:n valtuuskuntan ja oli edustajana kirkolliskokouksessa. _NEWLINE_Herman Niittynen oli naimisissa vuodesta 1894 Eeva Sandelinin kanssa.'